**АНАЛИЗА ЕФЕКАТА ЗАКОНА**

Прилог 2

**Кључна питања за анализу постојећег стања и правилно дефинисање промене која се предлаже**

1) Који показатељи се прате у области, који су разлози због којих се ови показатељи прате и које су њихове вредности?

* Законом o званичној статистици утврђују се и имплементирају принципи званичне статистике. Они се дефинишу ради потпуне хармонизације статистичких истраживања и осталих активности, као и методологије израде резултата званичне статистике, са међународним статистичким стандардима, пре свега са стандардима Европског статистичког система (ЕСС) и Европске уније (ЕУ), с циљем обезбеђења непристрасних и квалитетних података о економским, демографским, социјалним и другим друштвеним појавама, као и о појавама из области заштите животне средине.

2) Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.

* Активности званичне статистике спроводе се на основу Закона о званичној статистици („Службени гласник РС“, број 104/09) и Стратегије развоја званичне статистике у Републици Србији у периоду од 2021. до 2025. године. садржане у Програму званичне статистике у периоду од 2021. до 2025. године („Службени гласник РС“, број 24/21).
* Добијени резултати у складу су са планираним вредностима.

3) Који су важећи прописи и документи јавних политика од значаја за промену која се предлаже и у чему се тај значај огледа?

* Закон о званичној статистици („Службени гласник РС“, број 104/09)
* Одлука о Програму званичне статистике у периоду од 2021. до 2025. године („Службени гласник РС“, број 24/21)
* Уредба о утврђивању Плана званичне статистике за 2021. годину („Службени гласник РС“, број 55/21)

4) Да ли су уочени проблеми у области и на кога се они односе? Представити узроке и последице проблема.

* Имајући у виду закључке Peer Review мисије коју је ангажовао Евростат у децембру 2017. године с циљем да оцени степен примене Кодекса праксе европске статистике у статистичком систему Србије, уочено је да „Правни оквир статистичког система Србије показује извесне слабости, а измене Закона о званичној статистици су неопходне“.
* Препоруке Peer Review мисије које се односе на измену постојећег Закона о званичној статистици су следеће: процес избора и постављања директора Завода треба да буде транспарентнији, разлози због којих његова функција престаје треба да буду јасно предвиђени законом, при чему не сме да буде угрожена професионална независност; Директор и, по потреби, руководиоци сектора статистике осталих произвођача званичне статистике, на основу јасних законских одредаба, треба да буду искључиво одговорни за доношење одлука у вези са статистичким стандардима, као и о временском распореду и садржају статистичких саопштења; статистички Савет треба да буде релативно мала саветодавна група која делује на стратешком нивоу са представницима корисника и давалаца података. Директор треба да буде члан ex officio, док седницама Савета треба да председава спољни члан; потребно је, у Закону о званичној статистици, предвидети казне за кршење одредаба поверљивости; потребно је додати одредбе Закона о званичној статистици тако да оне обавезују даваоце административних података да се консултују са Заводом пре израде нових или измене постојећих извора и предвидети обавезу за даваоце административних података да пре коначног доношења одлука узимају у обзир ставове Завода, колико год је то у пракси изводљиво; потребно је укључивање права произвођача званичне статистике, утемељено у Закону о званичној статистици, да јавно реагују у случају погрешног тумачења или злоупотребе резултата званичне статистике.
* Такође, у Преговарачкој Позицији Европске уније за Преговарачко поглавље 18 за статистику наглашено је да је потребно изменити постојећи Закон о званичној статистици како би се гарантовала професионална независност Завода, у складу с правним тековинама, а посебно с одредбама Уредбе 223/2009 о европској статистици и препорукама Кодекса праксе. У Позицији Европске уније се наводи да закон такође треба да садржи одредбе о календару објављивања за произвођаче званичне статистике и временском распореду објављивања статистике, као и одредбе о именовању, мандату и заштити од непримереног отпуштања Директора. Право Завода да јавно интервенише у случајевима погрешног тумачења или злоупотребе статистичких података такође треба да буде експлицитно утврђено Законом о званичној статистици.

5) Која промена се предлаже?

* У складу са тачком 4) овог акта, нарочито имајући у виду обим неопходних промена, предлаже се израда новог Закона о званичној статистици.

6) Да ли је промена заиста неопходна и у ком обиму?

* Промена постојећег и доношење новог закона неопходни су ради потпуног усаглашавања статистичког система Србије са европским статистичким системом, а уједно су и један од услова за затварање Преговарачког поглавља 18 за статистику, што је наглашено и у извештајима Европске комисије о напретку Србије у процесу европских интеграција.

7) На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.

* Предложене промене утичу на одговорне произвођаче званичне статистике, даваоце података (извештајне јединице и даваоце административних података) као и на кориснике званичне статистике.

8) Да ли постоје важећи документи јавних политика којима би се могла остварити жељена промена и о којим документима је реч?

* Жељене промене могуће је остварити на основу промена предвиђених Стратегијом развоја званичне статистике у Републици Србији у периоду од 2021. до 2025. године, садржане у Програму званичне статистике у периоду од 2021. до 2025. године („Службени гласник РС“, број 24/21).

9) Да ли је промену могуће остварити применом важећих прописа?

* Промену није могуће остварити применом важећих прописа.

10) Квантитативно (нумерички, статистички) представити очекиване трендове у предметној области, уколико се одустане од интервенције (status quo).

* Уколико се одустане од интервенције, неће постојати довољан степен усаглашености статистичког система Србије са европским статистичким системом, што може довести до пролонгирања затварања Преговарачког поглавља 18 за статистику.

11) Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?

* Као један од важнијих основа за израду нацрта закона коришћен је Oпшти закон о званичној статистици, који је израђен у сарадњи Европске асоцијације за слободну трговину и Евростата као део једног ширег UNECE пројекта изградње статистичких капацитета, који је финансиран преко пројекта развоја ОУН (UNDA). Израда Општег закона о званичној статистици има за циљ да пружи подршку даљем развоју правних и институционалних оквира за званичну статистику, на основу међународних препорука и налаза Глобалних оцена националних статистичких система који су на снази у земљама EECCA. У смислу наведеног, предложена законска решења Општег закона о званичној статистици која су имплементирана у нацрт закона, уз извесна одступања и прилагогођавања у појединим националним законодавствима, имплементирана су и у статистичко законодавство већине чланица Европске уније у окружењу (Република Хрватска, Република Мађарска, Република Бугарска и др.).

Прилог 3

**Кључна питања за утврђивање циљева**

1) Због чега је неопходно постићи жељену промену на нивоу друштва? (Одговором на ово питање дефинише се општи циљ.)

* Систем званичне статистике, као део информационог система сваког демократског друштва, дефинише се као систем квантитативних показатеља добијених на основу јединствених методологија, дефиниција, класификација и организације статистичких истраживања и активности на бази јединствених програма и планова. Најважнији задатак званичне статистике јесте да пружи реалну слику друштвених и економских кретања у земљи и да обезбеди поуздану основу за анализу и доношење одлука на разним нивоима друштва, од државне управе и других институција, преко пословних субјеката, све до заинтересованих грађана. У том смислу, обезбеђивање квалитетних и међународно упоредивих резултата званичне статистике и остваривање потпуне хармонизације са међународним статистичким стандардима, пре свега ЕСС и Уједињених нација (УН), представљају основна стратешка опредељења која се рализују имплементацијом предвиђених законских решења у Нацрту закона о званичној статистици.

2) Шта се предметном променом жели постићи? (Одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање.)

- Законом о званичној статистици обезбедиће се имплементација фундаменталних принципа званичне статистике, као и основ за доношење националног кодекса праксе званичне статистике. Поред наведеног, законом се утврђује правни основ за: организацију система званичне статистике у Републици Србији, формирање саветодавних и координационих тела, утврђивање петогодишњег програма и једногодишњег плана званичне статистике, прикупљање и обраду података ради спровођења активности званичне статистике, дисеминацију резултата званичне статистике и пружање статистичких услуга.

3) Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?

* Усклађени су са Националним програмом за усвајање правних тековина Европске уније (НПАА).

- Усклађени су са Споразумом о стабилизацији и придруживању између Европских заједница и њихових држава чланица, с једне стране, и Републике Србије, с друге стране („Службени гласник РС“, број 83/08).

- Усклађени су са Стратегијом развоја званичне статистике у Републици Србији у периоду од 2021. до 2025. године, садржане у Програму званичне статистике у периоду од 2021. до 2025. године („Службени гласник РС“, број 24/21).

4) На основу којих показатеља учинка ће бити могуће утврдити да ли је дошло до остваривања општих односно посебних циљева?

* Остваривање општих односно посебних циљева показује се посредством дисеминације квалитетних резултата званичне статистике, која се обавља у складу са принципима званичне статистике, као и преко будућих извештаја Peer Review тимa који ангажује Евростат ради оцене усклађености система званичне статистике са Кодексом праксе европске статистике.

Прилог 4.

**Кључна питања за идентификовање опција јавних политика**

1) Које релевантне опције (алтернативне мере, односно групе мера) за остварење циља су узете у разматрање? Да ли је разматрана „status quo“ опција?

* Не постоје алтернативне мере чијом би применом било омогућено обезбеђивање општег циља и посебних циљева доношења закона.

1. Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?

* Није релевантно.

1. Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?

* Није релевантно.

4) Да ли су у оквиру разматраних опција идентификоване институционалне управљачко-организационе мере које је неопходно спровести да би се постигли посебни циљеви?

* Није релевантно.

5) Да ли се промена може постићи спровођењем информативно-едукативних мера?

* Не може.

6) Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа, или се проблем може решити искључиво интервенцијом јавног сектора?

* У производњи и дисеминацији званичне статистике, у оквиру своје надлежности, учествују министарства и посебне организације, јединице локалне самоуправе и други органи, организације и институције. Сарадња са цивилним и приватним сектором остварује се у појединим фазама статистичке производње и дисеминације.

7) Да ли постоје расположиви, односно потенцијални ресурси за спровођење идентификованих опција?

* Није релевантно.

8) Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?

* Није релевантно.

**Прилог 5**

**Кључна питања за анализу финансијских ефеката**

1) Какве ће ефекте изабрана опција имати на јавне приходе и расходе у средњем и дугом року?

* Није релевантно.

2) Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?

* Средства за финансирање активности надлежног органа обезбеђују се у буџету Републике Србије у складу са лимитима за буџет, утврђеним од стране Министарства финансија у оквиру раздела 39 ‒ Републички завод за статистику, програм 0611 – Израда резултата званичне статистике, функција 130 – Опште услуге.

3) Како ће спровођење изабране опције утицати на међународне финансијске обавезе?

* Неће утицати.

4) Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника), исказани у категоријама капиталних трошкова, текућих трошкова и зарада?

* Предвиђено је оснивање Националног координационог одбора званичне статистике, а финансијска средства неопходна за рад Координационог одбора обезбеђују се буџетом Републике Србије у оквиру средстава намењених за рад Завода.

5) Да ли је могуће финансирати расходе изабране опције кроз редистрибуцију постојећих средстава?

* Није могуће.

6) Какви ће бити ефекти спровођења изабране опције на расходе других институција?

* Нису предвиђени расходи других институција.

**Прилог 6**

**Кључна питања за анализу економских ефеката**

1) Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?

* Изабрана опција неће проузроковати трошкове привредним субјектима.

2) Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?

* Не утиче.

3) Да ли изабране опције утичу на услове конкуренције и на који начин?

* Не утичу.

4) Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?

* Не утиче.

5) Да ли изабрана опција утиче на друштвено богатство и његову расподелу и на који начин?

* Не утиче.

6) Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?

* Неће имати ефекте.

**Прилог 7**

**Кључна питања за анализу ефеката на друштво**

1) Колике трошкове и користи (материјалне и нематеријалне) ће изабрана опција проузроковати грађанима?

* Грађани неће имати трошкове ни користи материјалне природе. Користи нематеријалне природе односе се на могућност грађана да буду корисници резултата званичне статистике.

2) Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?

* Нема штетног утицаја на специфичне групе популација.

3) На које друштвене групе, а посебно на које осетљиве друштвене групе, би утицале мере изабране опције и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?

* Нема штетног утицаја на осетљиве друштвене групе. Квалитетни резултати званичне статистике обезбедиће информације о осетљивим друштвеним групама које су неопходне за сагледавање постојећег стања и за креирање посебних мера и политика за побољшање њиховог положаја.

4) Да ли би и на који начин изабрана опција утицала на тржиште рада и запошљавање, као и на услове за рад (нпр. промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике.)

* Законом је предвиђена могућност радног ангажовања физичких и правних лица за обављање појединих послова званичне статистике.

5) Да ли изабране опције омогућавају равноправан третман, или доводе до директне или индиректне дискриминације различитих категорија лица? (Нпр. на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава.)

* Нема дискриминације. Статистичка производња и дисеминација резултата званичне статистике врше се у складу са принципом статистичке поверљивости.

6) Да ли би изабрана опција могла да утиче на цене роба и услуга и животни стандард становништва, на који начин и у којем обиму?

* Нема утицаја на цену робе и услуга, као ни на животни стандард.

7) Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?

* Нема утицаја.

8) Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?

* Релевантни резултати званичне статистике представљају индикаторе потреба и смернице за дефинисање политика здравствене и социјалне заштите на основу којих је могуће донети мере којима се унапређује доступност система социјалне заштите, здравственог система или система образовања.

**Прилог 8**

**Кључна питања за анализу ефеката на животну средину**

1) Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?

* Резултати званичне статистике могу да послуже у анализи ефеката привредних активности у Републици Србији на животну средину.

2) Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?

* Није применљиво, осим у случају да се резултати званичне статистике користе у изради програма, планова и стратегија за очување екосистема.

3) Да ли изабрана опција утиче на здравље људи?

* Није применљиво, осим у случају да се резултати званичне статистике користе у изради програма, планова и стратегија за развој система здравствене заштите, чиме се директно или индиректно утиче и на здравље људи.

4) Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?

* Не представља ризик.

5) Да ли изабрана опција утиче на заштиту и коришћење земљишта у складу са прописима који уређују предметну област?

* Не утиче, осим у случају да се резултати званичне статистике користе у изради програма, планова и стратегија за заштиту и корићење земљишта.

**Прилог 9**

**Кључна питања за анализу управљачких ефеката**

1) Да ли се изабраном опцијом уводе организационе, управљачке или институционалне промене и које су то промене?

* Законом се уводи нови правни основ за постављење и престанак мандата директора и заменика директора, уводе се поједина овлашћења директора као главног статистичара у Систему званичне статистике Републике Србије, оснива се Национални координациони одбор званичне статистике као тело одговорних произвођача званичне статистике и предвиђа се нов начин утврђивања статуса одговорних произвођача званичне статистике.

2) Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?

* За спровођење изабране опције потребно је ојачати кадровске капацитете Републичког завода за статистику, у циљу благовремене реализације планираних активности. РЗС не располаже довољним бројем запослених лица одговарајуће стручности, што је закључак мисије Евростата. За обављање појединих послова у вези са активностима званичне статистике биће неопходно ангажовање одређеног броја лица ван радног односа.
* У јавној управи потребно је ојачати капацитете органа који су одговорни произвођачи званичне статистике и јасније разграничити активности званичне статистике од других послова из делокруга органа.

3) Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести?

* Потребно је у државним органима и другим субјектима јавног сектора којима је утврђен статус одговорног произвођача званичне статистике утврдити посебне организационе јединице које обављају послове званичне статистике.

4) Да ли је изабрана опција у сагласности са важећим прописима, међународним споразумима и усвојеним документима јавних политика?

* Јесте.

5) Да ли изабрана опција утиче на владавину права и безбедност?

* Изабрана опција, кроз разраду начела статистичке поверљивости повећава стандарде заштите података, укључујући податке о личности извештајних и статистичких јединица, чиме се повећава правна сигурност грађана и гарантује начело владавине права.

6) Да ли изабрана опција утиче на одговорност и транспарентност рада јавне управе и на који начин?

* Све активности у вези са производњом и дисеминацијом званичне статистике морају се, под претњом казнених одредаба, спроводити у складу са овим законом и прописима донетим на основу њега. Дисеминација се врши на основу Календара објављивања, а резултати званичне статистике доступни су истовремено и на исти начин свим корисницима без надокнаде.

7) Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?

* Рок за доношење подзаконских аката износи годину дана, а Национални координациони одбор званичне статистике формира се у року од три месеца, од дана ступања на снагу закона, након чега је могуће приступити коначном дефинисању критеријума и започети процес акредитације одговорних произвођача званичне статистике.

**Прилог 10**

**Кључна питања за анализу ризика**

1) Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?

* Није релевантно.

2) Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?

* Није релевантно.

3) Да ли постоји још неки ризик за спровођење изабране опције?

* Нису препознати други ризици.